[bookmark: _GoBack]ROLUL DERIVATEI ÎNTÂI ÎN STUDIUL FUNCȚIILOR
Prima derivată (derivata de ordinul întâi) este utilă în determinarea punctelor de extrem și în studiul monotoniei unei funcții date.
Propoziția F1: Monotonia unei funcții în funcție de prima derivată
Fie [image: f:I\to \mathbb{R}], [image: I\subset \mathbb{R}] interval.
1. Dacă [image: {f}'(x)> 0, x\in I], atunci [image: f] este strict crescătoare pe [image: I].
2. Dacă [image: {f}'(x)< 0, x\in I], atunci [image: f] este strict descrescătoare pe [image: I].
Propoziția F2: Determinarea punctelor de extrem
Fie [image: f:I\to \mathbb{R}],  [image: x_0\in I].
1. Punctul [image: x_0] este punct de maxim local pentru funcția [image: f] dacă există o vecinătate [image: V\in\mathcal{V}(x_0)], astfel încât funcția [image: f] este strict crescătoare pentru [image: x\in V], [image: x\le x_0] și [image: f] este strict descrescătoare pentru [image: x\in V], [image: x\ge x_0].
2. Punctul [image: x_0] este punct de minim local pentru funcția [image: f] dacă există o vecinătate [image: V\in\mathcal{V}(x_0)], astfel încât funcția [image: f] este strict crescătoare pentru  [image: x\in V], [image: x\ge x_0] și [image: f] este strict descrescătoare pentru [image: x\in V], [image: x\le x_0].

Practic, pentru a studia monotonia unei funcții și a-i determina punctele de extrem, trebuie să parcurgem următoarele etape:
1. Determinăm domeniul maxim de definiție.
2. Calculăm [image: {f}'] și determinăm domeniul de definiție al funcției derivată.
3. Aflăm punctele critice, adică determinăm soluțiile ecuației [image: {f}'(x)=0].
4. Studiem semnul derivatei.
5. Întocmim tabelul de variație.
6. Citim rezultatele din tabel.
Tabelul de variație este tabelul în care introducem datele obținute în urma parcurgerii etapelor descrise mai sus. Pe prima linie a tabelului se trec soluțiile ecuației [image: {f}'(x)=0], dar și capetele domeniului de definiție al funcției. Dacă funcția este definită pe dreapta reală [image: (\mathbb{R})], în tabel vom trece [image: -\infty] și [image: +\infty] la marginile primei linii. Pe a doua linie vom scrie [image: 0] sub fiecare rădăcină de pe prima linie și între [image: 0]-uri vom trece semnele funcției derivată pe intervalele respective. Pe ultima linie vom calcula valorile funcției în punctele determinate (soluțiile ecuației [image: {f}'(x)=0]) și valorile funcției în capetele intervalului sau limitele în capetele intervalului. Între valorile sau limitele funcției calculate anterior vom trece săgeți, astfel:
· dacă pe linia de mai sus (linia derivatei) avem semnnul [image: _"+"] pe un interval, vom trece semnul [image: _"\nearrow"] (înseamnă că funcția ”crește” pe acel interval);
· dacă pe linia corespunzătoare derivatei avem semnnul [image: _"-"] vom completa tabelul cu săgeata [image: _"\searrow"] (atunci funcția ”descrește”).
Pentru a te familiariza cu acest algoritm, urmărește cu atenție și încearcă să rezolvi următoarele exemple:
Exemplu:
Fie funcția [image: f:\mathbb{R}\to \mathbb{R}], [image: f(x)=x^3-3x].
Atunci derivata funcției este:
[image: {f}'(x)={(x^3-3x)}'\Leftrightarrow]
[image: \Leftrightarrow {f}'(x)={(x^3)}'-{(3x)}']
[image: \Leftrightarrow {f}'(x)=3x^2-3{x}']
[image: \Leftrightarrow {f}'(x)=3x^2-3\cdot 1]
[image: \Leftrightarrow {f}'(x)=3x^2-3].
Am putut calcula derivata funcției date, deoarece acesta este derivabilă, fiind compusa unor funcții elementare derivabile pe mulțimea numerelor reale.
Domeniul de definiție al funcției derivată este tot [image: \mathbb{R}].
Rezolvăm ecuația [image: {f}'(x)=0].
[image: \begin{align*} &{f}'(x)=0\Leftrightarrow \\ &\Leftrightarrow 3x^2-3=0\\ &\Leftrightarrow 3(x^2-1)=0\\ &\Leftrightarrow x^2-1=0\\ &\Leftrightarrow (x-1)(x+1)=0\\ &\Leftrightarrow x-1=0 \ sau \ x+1=0\\ &\Leftrightarrow x=0+1 \ sau \ x=0-1\\ &\Leftrightarrow x=1 \ sau \ x=-1 \end{align*}]
Calculăm [image: \begin{align*} f(-1) \end{align*}] și [image: \begin{align*} f(1) \end{align*}].
[image: \begin{align*} f(-1)&= (-1)^3-3\cdot (-1)\\ &= -1+3\\ &=2 \end{align*}]
[image: \begin{align*}\Rightarrow f(-1)=2 \end{align*}].
[image: \begin{align*} f(1)&= 1^3-3\cdot 1\\ &=1-3\\ &=-2 \end{align*}]
[image: \begin{align*}\Rightarrow f(1)=-2 \end{align*}].
Punctele de extrem sunt [image: \begin{align*}x_1=-1 \end{align*}] și [image: \begin{align*}x_2=1 \end{align*}].
Deoarece [image: \begin{align*}f(x_1)=f(-1)> f(x_2)=f(1) \end{align*}], vom avea că [image: \begin{align*}x_1=-1 \end{align*}] este punct de maxim local pentru funcția dată cu valoare maximă [image: \begin{align*}2 \end{align*}], iar punctul [image: \begin{align*}x_2=1 \end{align*}] este punct de minim local cu valoarea minimă [image: \begin{align*}-2 \end{align*}].
În plus, [image: \lim_{x\to -\infty}f(x)=-\infty], iar [image: \lim_{x\to +\infty}f(x)=+\infty].
Întocmim tabelul de variație al acestei funcții.
[image: https://liceunet.ro/cms/media/images/2639/bac-matematica-2011-2015/screen%20shot%202015-10-12%20at%2014_40_32.png]
Atât din tabel, cât și pe baza Propoziției F1: (Monotonia unei funcții în funcție de prima derivată), avem că:
- [image: f] e crescătoare pe intervalele [image: \left ( -\infty, -1 \right ]] și [image: \left [ 1, +\infty \right )];
- [image: f] e descrescătoare pe intervalul [image: \left [ -1,1 \right ]].

